**Andrej Hlinka**

**Andrej Hlinka** ([Csernova](https://hu.wikipedia.org/wiki/Csernova" \o "Csernova), [1864](https://hu.wikipedia.org/wiki/1864). [szeptember 27.](https://hu.wikipedia.org/wiki/Szeptember_27.) – [Rózsahegy](https://hu.wikipedia.org/wiki/R%C3%B3zsahegy), [1938](https://hu.wikipedia.org/wiki/1938). [augusztus 16.](https://hu.wikipedia.org/wiki/Augusztus_16.)) [római katolikus](https://hu.wikipedia.org/wiki/R%C3%B3mai_katolikus) szlovák pap, a [második világháború](https://hu.wikipedia.org/wiki/M%C3%A1sodik_vil%C3%A1gh%C3%A1bor%C3%BA) előtti időszak egyik legjelentősebb, szélsőségesen nacionalista szlovák politikusa volt.



Élete

Hlinka [Rózsahegyen](https://hu.wikipedia.org/wiki/R%C3%B3zsahegy) és [Lőcsén](https://hu.wikipedia.org/wiki/L%C5%91cse) járt gimnáziumba. [Teológiát](https://hu.wikipedia.org/wiki/Teol%C3%B3gia) végzett [Szepeshelyen](https://hu.wikipedia.org/wiki/Szepeshely" \o "Szepeshely), ahol [1889](https://hu.wikipedia.org/wiki/1889)-ben szentelték katolikus pappá. [1924](https://hu.wikipedia.org/wiki/1924)-től [pápai](https://hu.wikipedia.org/wiki/P%C3%A1pa_(egyh%C3%A1zf%C5%91)" \o "Pápa (egyházfő)) kamarás, [1927](https://hu.wikipedia.org/wiki/1927)-től pápai jegyző volt, egyúttal vallásos könyveket kiadó [Szent Adalbert Társulat](https://hu.wikipedia.org/w/index.php?title=Szent_Adalbert_T%C3%A1rsulat&action=edit&redlink=1)elnökségét is ellátta.

Több helyen dolgozott papként, utoljára Rózsahegyen. Már fiatalon politizálni kezdett a konzervatív [gróf](https://hu.wikipedia.org/wiki/Gr%C3%B3f) [Zichy János](https://hu.wikipedia.org/wiki/Zichy_J%C3%A1nos)vezette [Katolikus Néppártban](https://hu.wikipedia.org/wiki/Katolikus_N%C3%A9pp%C3%A1rt). Amikor a párt erősítette a magyar nemzeti arculatát, Hlinka kilépett és a Szlovák Néppárt *(Slovenská ľudová strana)* egyik alapítója és kulcsfigurája lett. Főszerkesztője volt [1897](https://hu.wikipedia.org/wiki/1897)-ben a „Népi Hírek” *(Ľudové Noviny)* című újságnak, és [1906](https://hu.wikipedia.org/wiki/1906)-ban megalapította a „Népi Bank”-ot *(Ľudová banka).* [1906](https://hu.wikipedia.org/wiki/1906)-ban kétéves börtönbüntetésre ítélték magyarellenes agitáció miatt, és eltiltották a papi hivatástól. A [szegedi](https://hu.wikipedia.org/wiki/Szeged) [Csillagbörtönben](https://hu.wikipedia.org/wiki/Szegedi_Fegyh%C3%A1z_%C3%A9s_B%C3%B6rt%C3%B6n) (ahol többek között [Kun Bélával](https://hu.wikipedia.org/wiki/Kun_B%C3%A9la_(n%C3%A9pbiztos)) is találkozott) egyházi témájú műveket írt és fordított. A szülőfalujában történt [1907](https://hu.wikipedia.org/wiki/1907)-es [csernovai tragédia](https://hu.wikipedia.org/wiki/Csernovai_trag%C3%A9dia" \o "Csernovai tragédia) után [X. Piusz pápa](https://hu.wikipedia.org/wiki/X._Piusz_p%C3%A1pa) közbenjárására kegyelmet kapott, és kiengedték a börtönből.

[1918](https://hu.wikipedia.org/wiki/1918)-ban tagja lett a [Szlovák Nemzeti Tanácsnak](https://hu.wikipedia.org/w/index.php?title=Szlov%C3%A1k_Nemzeti_Tan%C3%A1cs&action=edit&redlink=1). Eleinte elfogadta az egységes [csehszlovák](https://hu.wikipedia.org/wiki/Csehszlov%C3%A1kia) nemzet eszméjét, de néhány hét elteltével változtatott a politikáján és megalapította az új [Szlovák Néppártot](https://hu.wikipedia.org/w/index.php?title=Szlov%C3%A1k_N%C3%A9pp%C3%A1rt&action=edit&redlink=1). Már [1919](https://hu.wikipedia.org/wiki/1919" \o "1919) nyarán elutazott [Párizsba](https://hu.wikipedia.org/wiki/P%C3%A1rizs), és a [versailles](https://hu.wikipedia.org/wiki/Versailles)-i konferencián sikertelenül követelte a szlovák [autonómiát](https://hu.wikipedia.org/wiki/Ter%C3%BCleti_auton%C3%B3mia). A pártja nevét [1925](https://hu.wikipedia.org/wiki/1925) után „Hlinka Szlovák Néppártjára” (*Hlinkova slovenská ľudová strana,* HSĽS) változtatták, melynek haláláig elnöke, fő ideológusa és parlamenti képviselője volt. A csehszlovák parlamentben Hlinka volt a párt frakcióvezetője. Halála után [Jozef Tiso](https://hu.wikipedia.org/wiki/Jozef_Tiso" \o "Jozef Tiso) vette át a helyét.

Eszmevilága

Eszméiben keveredett a [nacionalizmus](https://hu.wikipedia.org/wiki/Nacionalizmus), a szélsőséges [klerikalizmus](https://hu.wikipedia.org/w/index.php?title=Klerikalizmus&action=edit&redlink=1), az anti[kommunizmus](https://hu.wikipedia.org/wiki/Kommunizmus) és [idegen gyűlölet](https://hu.wikipedia.org/wiki/Xenof%C3%B3bia). Harcolt a [prágai](https://hu.wikipedia.org/wiki/Pr%C3%A1ga) [centralizmus](https://hu.wikipedia.org/w/index.php?title=Centralizmus&action=edit&redlink=1) ellen, az utolsó években a [nácizmus](https://hu.wikipedia.org/wiki/N%C3%A1cizmus) és a [fasizmus](https://hu.wikipedia.org/wiki/Fasizmus) ideológiának egyes elemeit átvette, anélkül, hogy feladta volna a katolikus hitét. Szövetségesének tartotta a nemzetiszocialista Szudétanémet Párt vezetőjét, [Konrad Henleint](https://hu.wikipedia.org/w/index.php?title=Konrad_Henlein&action=edit&redlink=1) és a magyar [Esterházy János](https://hu.wikipedia.org/wiki/Esterh%C3%A1zy_J%C3%A1nos_(politikus)) grófot. Egységesíteni akarta a szlovák nemzetet, mivel 1929-ben a választásokon Szlovák Néppártja 28, hat évvel később 30%-os támogatást kapott, de ez célja eléréséhez kevés volt. Ennél több szavazattal rendelkeztek együtt a kommunisták és a szociáldemokraták, akiket „a katolicizmus kizárólagosságát hirdető pap-politikus" legszívesebben betiltott volna, de vallási intoleranciáját a szlovák evangélikusok mind a mai napig nem bocsátották meg neki. 1936-ban egy nagygyűlésen kijelentette: „Én vagyok a szlovák Hitler, olyan rendet csinálok itt, mint Hitler Németországban." A baloldali pártokat csak „zsidó-bolsevik csőcselékként" szokta emlegetni, ennek kapcsán vált ismertté az a vallomása is, amely szerint „Addig nem nyugszom, amíg a vörös Szlovákiából nem csinálok fehér Szlovákiát".

Később, 1925-ben ezt nyilatkozta: „*Mindannyiunk lelkében lobogjon a magyar haza emléke, mert ezer esztendős magyar uralom alatt nem szenvedtünk annyit, mint a cseh uralom hat éve alatt.*"

Utóélete

A háború utáni Csehszlovákiában nem tűrt személy lett. [1989](https://hu.wikipedia.org/wiki/1989) után változtattak ezen a képen, az [1991](https://hu.wikipedia.org/wiki/1991)-ben megjelent Szlovák Nemzeti Életrajzok-ban *(Slovak National Biography)* már a következőképpen jelölik meg személyét: „a modern Szlovákia történetének egyik legfontosabb személyisége, nemzeti keresztény politikus és a szlovák autonóm törekvések képviselője”. Arcképe 16 évig a szlovák [ezerkoronás](https://hu.wikipedia.org/wiki/Szlov%C3%A1k_korona_(1993)) bankjegyen is jelen volt.

Forrás

https://hu.wikipedia.org/wiki/Andrej\_Hlinka